181 



af et Bygningsforhold, som man hidtil ikke havde skjænket den 

 Opmærksomhed, det fortjente. Det Forhold, hvorvidt de ydre, 

 frithængende Rugeposer, i hvilke Ungerne udklækkes, indeholdt 

 kun een Række af flade, skivedannede Æg, eller flere 

 Rækker mere eller mindre kugleformede Æg, og hvorvidt de, 

 som i første Tilfælde, vare lange, tynde og traad dannede, eller, 

 som i sidste, sækdannede, afgav ikke alene et let iøinefaldende 

 ydre Skjelnemærke mellem Formerne, men maatte naturlig- 

 vis være et bestemt Udtryk for en indre Forskjellighed i For- 

 plantningsredskabernes Bygning og Uddannelse, der betingede 

 denne Æggenes Skikkelse og Ordning. Da nu Forplantnings- 

 redskabernes Overensstemmelse eller Forskjellighed pleier at 

 give en nogenlunde tro Afspeiling af iøvrigt nærstaaende For- 

 mers Overensstemmelse eller Forskjellighed i Almindelighed, 

 kunde vi ikke tage i Betænkning at indføre denne Æggeposernes 

 Forskjel i Form og Indhold som Udgangspunkt for en hiddeling 

 og Sammenstilling af Snyltekrebsene, som et Orienterings- 

 middel, hvorved man af den brogede Blanding af Former, som 

 de ældre Grupperinger indeholdt, kunde udsondre og samle, 

 hvad der naturligt kunde antages at høre sammen, og saaledes 

 idetmindste i større Træk faae nogen slørre Orden indført. 

 Det er min personlige Overbevisning, at der ved Gjennem- 

 førelsen af denne Ordning er gjort et stort og sikkert Skridt 

 til en naturlig Sammenstilling af Snyltekrebsene — om end 

 dette Forsøg hidtil har maattet undvære Prof. Krøyers Bi- 

 fald. Uagtet jeg af Erfaring meget vel veed, hvorledes Professor 

 Krøyer omtrent vil betegne denne min Udtalelse (cfr. f. Ex. 

 S. 83 (9) af hans Skrift) har jeg dog her saameget mindre villet 

 tilbageholde den, som min egen Fortjeneste af dette i mine 

 Øine store Fremskridt kun er saare ringe og kun bestaaer i en 

 fuld Anerkjendelse af det Rigtige, som min Medarbeider, Dr. 

 Lutken allerede havde seet og bemærket under Forberedelserne 

 til vort Fællesarbeide. Komme vi med Tiden til at offentliggjøre 

 vore Iagttagelser over de Snyltekrebsformer, som de senere Aar 



